Oficialusis leidinys L 227 , 04/08/1989 p. 0030 - 0031

specialusis leidimas suomių kalba: skyrius 2 tomas 7 p. 0080

specialusis leidimas švedų kalba: skyrius 2 tomas 7 p. 0080



Komisijos reglamentas (EEB) Nr. 2403/89 1989 m. liepos 31 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 1672/89 [2], ypač į jo 9 straipsnį, kadangi, siekiant užtikrinti, kad būtų vienodai taikoma Reglamento (EEB) Nr. 2658/87 priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais; kadangi šiame reglamente numatytos priemonės atitinka Nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. liepos 31 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 169, 1989 6 19, p. 1. -------------------------------------------------- PRIEDAS Prekių aprašymas | Klasifikavimas KN kodas | Paaiškinimai | (1) | (2) | (3) | +++++ TIFF +++++ 1.Lengvas laisvas megztas drabužis (100 % medvilnės) be apykaklės, skirtas viršutinei kūno daliai uždengti ir siekiantis klubus. Apvali iškirptė yra apsiūta lastikine juosta (temple). Drabužis iš dalies atviras priekyje ir susegamas saga dešinę pusę užmetus ant kairės. Ilgos rankovės yra apsiūtos.Drabužio apačia yra apsiūta, o iš šonų yra įsiūti du trikampiai lastikinio mezgimo (templės) audinio intarpai (žr. nuotrauką Nr. 413). | 61061000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skirsnio 4 pastabą bei KN kodų 6106 ir 61061000 tekstus. Taip pat žr. KN kodo 6106 aiškinamąsias pastabas, taikomas megztiems marškiniams ir marškiniams palaidinukėms. Drabužio negalima klasifikuoti pagal KN kodą 6110, kadangi du intarpai jo apačioje nėra naudojami drabužiui sutraukti. | +++++ TIFF +++++ 2.Lengvas berankovis megztas drabužis (100 % medvilnės), skirtas viršutinei kūno daliai uždengti ir siekiantis iki juosmens, turintis gilią apvalią iškirptę be apykaklės ir be prakarpos.Drabužio apačia yra apsiūta ir turi du pusapvalius lastikinio mezgimo (templės) intarpus. Prie iškirptės ir prakarpų rankoms prisiūtos megzto audinio juostelės (žr. nuotrauką Nr. 422). | 61091000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skirsnio 1 papildomąją pastabą bei KN kodų 6109 ir 61091000 tekstus. Drabužio negalima klasifikuoti pagal KN kodą 6110, kadangi du intarpai jo apačioje nėra naudojami drabužiui sutraukti. | --------------------------------------------------